CELEX: 32009D0714
Language: el
Date: 2009-09-21 00:00:00
Title: 2009/714/ΕΚ: Απόφαση της Επιτροπής, της 21ης Σεπτεμβρίου 2009 , με την οποία ορίζονται δύο μέλη για τη δημόσια πολιτική στο εποπτικό συμβούλιο της ευρωπαϊκής συμβουλευτικής ομάδας χρηματοοικονομικής αναφοράς

22.9.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 248/38
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 21ης Σεπτεμβρίου 2009
   με την οποία ορίζονται δύο μέλη για τη δημόσια πολιτική στο εποπτικό συμβούλιο της ευρωπαϊκής συμβουλευτικής ομάδας χρηματοοικονομικής αναφοράς
   (2009/714/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   Έχοντας υπόψη τη συνθήκη για την ίδρυση της Ευρωπαϊκής Κοινότητας,
   Εκτιμώντας τα ακόλουθα:
   
               (1)
            
            
               Σύμφωνα με τον κανονισμό (ΕΚ) αριθ. 1606/2002 του Ευρωπαϊκού Κοινοβουλίου και του Συμβουλίου, της 19ης Ιουλίου 2002, για την εφαρμογή των διεθνών λογιστικών προτύπων (1), μια τεχνική επιτροπή λογιστικών θεμάτων πρέπει να παρέχει στήριξη και εμπειρογνωμοσύνη στην Επιτροπή κατά την αξιολόγηση των διεθνών λογιστικών προτύπων. Τον ρόλο της τεχνικής επιτροπής λογιστικών θεμάτων έχει αναλάβει η ευρωπαϊκή συμβουλευτική ομάδα για θέματα χρηματοοικονομικής αναφοράς (EFRAG).
            
         
               (2)
            
            
               Η EFRAG ιδρύθηκε το 2001 από ευρωπαϊκές οργανώσεις που αντιπροσωπεύουν τους εκδότες κινητών αξιών, τους επενδυτές και τον λογιστικό κλάδο, οι οποίοι συμμετέχουν στη διαδικασία χρηματοοικονομικής αναφοράς.
            
         
               (3)
            
            
               Μετά τις μεταρρυθμίσεις της δομής διακυβέρνησης της EFRAG, το εποπτικό της συμβούλιο περιλαμβάνει τέσσερα μέλη για τη δημόσια πολιτική, τα οποία επιλέγονται ειδικά με βάση την πείρα τους στη χάραξη δημόσιας πολιτικής, είτε σε εθνικό είτε σε ευρωπαϊκό επίπεδο. Σύμφωνα με το προσάρτημα 1 τμήμα 3.2 του καταστατικού της EFRAG, που ισχύει από τις 11 Ιουνίου 2009, η Επιτροπή είναι αρμόδια να ορίζει τα εν λόγω μέλη για τη δημόσια πολιτική. Τα μέλη του εποπτικού συμβουλίου της EFRAG διορίζονται από τη γενική συνέλευση της EFRAG.
            
         
               (4)
            
            
               Ύστερα από δημόσια πρόσκληση υποβολής υποψηφιοτήτων (2) η Επιτροπή επέλεξε τους υποψηφίους για τις θέσεις μέλους δημόσιας πολιτικής στο εποπτικό συμβούλιο της EFRAG.
            
         
               (5)
            
            
               Με την απόφαση 2009/549/ΕΚ της Επιτροπής, της 13ης Ιουλίου 2009, σχετικά με τον διορισμό μέλους για τη δημόσια πολιτική στο εποπτικό συμβούλιο της ευρωπαϊκής συμβουλευτικής ομάδας χρηματοοικονομικής αναφοράς (3), ορίστηκε ένας υποψήφιος,
            
         ΑΠΟΦΑΣΙΖΕΙ:
   Άρθρο μόνο
   Η Επιτροπή ορίζει δύο μέλη, των οποίων τα ονόματα παρατίθενται στο παράρτημα, προκειμένου να διοριστούν ως μέλη για τη δημόσια πολιτική στο εποπτικό συμβούλιο της ευρωπαϊκής συμβουλευτικής ομάδας χρηματοοικονομικής αναφοράς.
   
      Βρυξέλλες, 21 Σεπτεμβρίου 2009.
      
         
            Για την Επιτροπή
         
         Charlie McCREEVY
         
         
            Μέλος της Επιτροπής
         
      
   
   
      (1)  ΕΕ L 243 της 11.9.2002, σ. 1.
   
      (2)  ΕΕ C 74 της 28.3.2009, σ. 61.
   
      (3)  ΕΕ L 182 της 15.7.2009, σ. 63.
   
      ΠΑΡΑΡΤΗΜΑ
      
         ΚΑΤΑΛΟΓΟΣ ΤΩΝ ΟΡΙΣΘΕΝΤΩΝ ΜΕΛΩΝ ΓΙΑ ΤΗ ΔΗΜΟΣΙΑ ΠΟΛΙΤΙΚΗ
      
      
                   
               
               
                  Κα Aldona KAMELA-SOWINSKA
               
            
                   
               
               
                  Κ. Angelo PROVASOLI